ORDE do 9 de xuño de 2025 pola que se modifica a autorización do centro privado Infórmate, da Coruña.
Consellería de Educación, Ciencia, Universidades e Formación Profesional — III. Outras disposicións — 20/06/2025

A representaci
ón da titularidade do centro privado (CPR) Infórmate, da Coruña, solicita a modificación da autorización para impartir o ciclo formativo de grao superior (CS) Dietética e a supresión do CM Xestión Administrativa e do CS Desenvolvemento de Aplicacións Web.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización para impartir o CS Dietética e suprimir o CM Xestión Administrativa e o CS Desenvolvemento de Aplicacións Web; o centro queda configurado como se sinala a seguir:
Denominación xenérica: centro privado (CPR).
Denominación específica: Infórmate.
Código: 15033332.
Enderezo: rúa Marqués de Amboage, nº 12.
Localidade: A Coruña.
Concello: A Coruña.
Provincia: A Coruña.
Titular: Centro Gallego de Estudios In.formate, S.L.
Composición resultante:
• CS Desenvolvemento de Aplicacións Multiplataforma (2 unidades para 20 postos escolares/unidade).
• CS Dietética (2 unidades para 20 postos escolares/unidade).
• CS de Formación para a Mobilidade Segura e Sostible (2 unidades para 20 postos escolares/unidade).
Artigo 2.
Inicio da actividade
Para a posta en funcionamento das ensinanzas que se autorizan, o Departamento Territorial da Consellería de Educación, Ciencia, Universidades e Formación Profesional da Coruña, logo do informe do Servizo Territorial de Inspección Educativa, aprobará expresamente a relación do profesorado que impartirá docencia nos ditos ciclos, así como o equipamento.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando se deba modificar calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 9 de xuño de 2025